cyanic-selkie/wikianc huggingface dataset:
Wilhelm Maximilian Carpelan
Tegner
Carpelan og Johannes Flintoe hadde et visst kunstnerisk samarbeid, blant annet lærte Flintoe akvatintetsning av Carpelan og Flintoe er kreditert for forelegg til noen av plansjene i Voyage pittoresque aux alpes norvegiennes. Carpelans Hallingskarvet (1822) er laget etter Flintoes tegning fra 1819. Carpelan samarbeidet med forskerne Christopher Hansteen og Baltazar Mathias Keilhau. For eksempel tegnet Carpelan etter Keilhaus skisser fra Valdres og Jotunheimen, og Keilhaus private album inneholder originaltegninger av Carpelan. Det var på den tiden vanlig å låne motiver fra landskaper kunstneren selv ikke hadde besøkt. Carpelan tegnet blant annet Skykkjedalsfossen i Simadalen etter kaptein Gerhard Munthe. Den tyske geologen Carl Friedrich Naumann var på lange studieturer i Norge i 1821 og 1822, og Carpelan fikk tilgang til Naumanns tegninger før han returnerte til Dresden. I sitt verk Beyträge zur Kenntniss Norwegens (1824) anerkjente Naumann Keilhaus og Carpelans innsats for kartlegging av Norge geologisk og geografisk. Carpelan malte bilder fra steder han ikke besøkte (blant annet Hardanger, Jostedal og Aurland) basert på Flintoes gouacher.
Carpelans og Flintoes tegninger ble først utstilt i Christiania i 1820 (i regi av Tegneskolen) og denne utstillingen var «banebrytende for å åpne befolkningens øyne for nasjonens naturskjønnhet» ifølge Danbolts hovedoppgave. Bildene var fra turen i 1819. Bildene gjorde dypt inntrykk på Thomas Fearnley og han brukte dem som utgangspunkt for egen kunst. J.C. Dahl stilte også ut i 1820. Tegningene på denne utstillingen viste «Landets egentlige charateristiske skjönne Fjeld- og Alpenatur» og de «vildeste og mest maleriske Fjeldenge» i områder som var «hidtil saa lidet bekjendte Enge». Hans Linstow skrev katalogen til utstillingen med ros av Carpelan og Flintoe. Om et av Carpelans bilder på utstillingen i 1820 skrev for eksempel Linstow: «Vandfaldet ved Bergshoug i Vos, et af de fuldkommenste med smukke Omgivelser prydede Fald. Dets Höide er omtrent 120 til 130 Fod. Gjæstgivergaarden Bergshoug ligger strax ovenfor Faldet.» Mens nasjonalromantikeren I.C. Dahl omtales som den første norske maler, regnes den «førromantiske» Carpelan i kunsthistorisk sammenheng som «oppdageren» av høyfjellene og Telemark.
Han malte også oljemalerier, men disse er forsvunnet. Ett år før han døde ble han tatt opp i Kungliga Krigsvetenskapsakademien. Dødsårsaken kan være forgiftning fra kjemikalier brukt i akvatintetsing.
I 2012 ble Carpelans plansjer og akvareller utstilt i Nasjonalmuseet som del av utstillingen «Utsikter. Norge sett fra veien 1733–2020».
Handelspatrisiatet i Søgaden
Handelspatrisiatet i Søgaden var de innvandrede handelsslektene som dominerte Trondheim og Trøndelags næringsliv fra 1600- til 1800-tallet. De fleste familiene hadde sine handelshus og brygger i «Søgaden», egentlig Kjøpmannsgata, som fungerte som byens elvehavn langs Nidelva. Mange av slektene kom fra hertugdømmene Slesvig og Holsten, som den gangen hørte under den dansk-norske kronen. De var kyndige og allsidige forretningsfolk som kjente de internasjonale markedene for trønderske eksportvarer som tømmer, fisk og kobber. De festet raskt grepet om råvareressursene gjennom oppkjøp av skogeiendom og bergverk over hele landsdelen.
Handelspatrisiatet var en egen stand i bysamfunnet – ved siden av en utenlandsk embedsmannsstand i Munkegata og de i hovedsak trønderske håndverkerne, arbeiderne og høkerne. «I Søgaden vekslet språket mellom dansk og tysk akkurat som hjemme i gatene i Flensborg; litt lengre inne i byen ble en møtt av bred trønderdialekt.» Noen kjente patrisierfamilier var de dansk- og tyskættede Angell, Collin, Gram, Hagerup, Hoë, Horneman, Jenssen, Knudtzon, Lorck, Lysholm, Meincke, Mølmann og Schøller. Noen få familier hadde sitt opphav andre steder, som Hammond, som var engelsk, eller Wessel, som var nederlandsk eller tysk. Familiene var ofte inngiftet med hverandre og med embedsmannsslekter, noen også adelige. Patrisierne lot oppføre prektige trepaléer og lystgårder med rom for et kontinentalt overklasseliv med store hushold og overdådige selskaper. Noen var også meséner og bidragsytere til kunst og vitenskap, eller engasjerte seg i byen og landets politiske styre.
Fordi næringsgrunnlaget var mer variert, ble handelspatrisiatet i Søgaden mindre berørt enn plankeadelen på Østlandet av de økonomiske nedgangstidene rundt 1820. Patrisiatet ble likevel svekket utover 1800-tallet til fordel for et trøndersk småborgerskap i «Strandgaten», nå Olav Tryggvasons gate. Større skip fikk vansker med å anløpe elvehavnen, fordi løsmasser avleiret seg i elvegrunnen. På midten av 1800-tallet fikk Strandgate-kretsen gjennomslag for å bygge molo og grave ut en kanal, så også deres brygger ble beskyttet fra den åpne fjorden, og skip kunne fortøyes der. Strandgaten overtok i stor grad importhandelen, fiskeeksporten og nordlandshandelen, mens Søgaden beholdt tømmereksporten, bergverkene og skipsfarten. De nye handels- og håndverkslovene gjorde det enklere å slå seg opp som kjøpmenn, eller for håndverkere å bli industrialister. Patrisierne var lite omstillingsdyktige. I andre halvdel av 1800-tallet ble det også etablert nye banker som fratok de gamle familiene kontrollen over kredittkildene. I de økonomiske krisetidene i 1870- og 1880-årene gikk de fleste av de gamle patrisierfamiliene fallitt.
Innvandringen til Trondheim
I 1590-årene fikk Trondheim fornyet sine kjøpstadsprivilegier av kongen, og all eksport fra lenet – Trøndelag og Møre – skulle forvaltes av kjøpmenn i Trondheim. Trondheim hadde tollfri eksport av trelast og mineraler, og tollfri import av korn. På slutten av 1500-tallet fikk norsk trelast større betydning som eksportvare. Skogene i Mellom-Europa begynte å bli uthugget, og oppgangssagen rasjonaliserte produksjonen av sagbord. Fiskeinnsiget ved Trøndelagskysten var også meget godt frem mot midten av 1600-tallet. Da særlig sildefisket avtok, var bergverkene på Kvikne, på Røros, på Løkken og i Mostadmarka allerede godt i gang. Handelsprivilegier og tilgang til ettertraktede eksportvarer trakk utenlandske kjøpmenn til Trondheim. Noen av de første kjente var nederlenderne Johan (Jean) de Noquer, Herman Momme og Levin Levinsen, som drev sagbruk og trelasteksport til hjemlandet fra Romsdalen og Trøndelag. Noquer bosatte seg i byen og ble utnevnt til toller i 1620. Wessel-slekten kan også ha kommet til Trondheim fra Nederlandene i denne perioden. Noen engelskmenn gjorde seg også bemerket, som Alexander Samson og Henry Sommerscales (eller Henrich Sommerschield, ofte bare kalt «Henrik engelskmann»). Begge ble rådmenn og borgermestre i byen. Selv om mye av skipsfarten etter hvert ble overtatt av britiske skip, opprettholdt Trondheim god kontakt med Nederlandene.
Peter Goldreich
Peter Goldreich (født 14. juli 1939 i New York City i New York) er en amerikansk astrofysiker hvis forskning fokuserer på himmelmekanikk, planetringer, helioseismologi og nøytronstjerner. Han er Lee DuBridge Professor i astrofysikk og planetarisk fysikk California Institute of Technology. Siden 2005 har han også vært professor ved Institute for Advanced Study i Princeton i New Jersey. Asteroiden 3805 Goldreich er oppkalt etter ham.
Anders Bals
Anders Johansen Bals (født 4. juni 1973) er en norsk journalist og politiker for Høyre. Fra oktober 2013 til november 2014 var han statssekretær for kommunal- og moderniseringsminister Jan Tore Sanner i Erna Solbergs regjering med spesielt ansvar for samiske saker. Han har også erfaring fra reindrift.
Vélizy-Villacoublay
Vélizy-Villacoublay er en kommune i departementet Yvelines i regionen Île-de-France, og er en av de sørvestlige forstedene til Paris. Kommunen ligger 13,9 km fra sentrum av Paris, og 3,2 km øst for Versailles. Innbyggerne i kommunen kalles for véliziens.
Befolkningsutvikling
Antall innbyggere i kommunen Vélizy-Villacoublay
Lillehammer Skøiteklubb
Skøyteklubben hadde sin tilhørighet først ved isen på Mjøsa nær Lillehammer så senere ved Lillehammer stadion og deretter på Stampesletta.
Rekrutteringen skjedde i hovedsak fra nærområdet.
Historie
Driftslederen ved det den gang nye elektrisitetsverket M.A. Lien og gullsmed Karl Frisenberg var med å danne Lillehammer Skøiteklubb i 1896. M.A. Lien var også klubbens første formann. Klubben var også en periode arrangør av Lillehammerløpene.
Port Lavaca (Texas)
Port Lavaca er en by i den amerikanske delstaten Texas med et areal på 35,3 km². Ved folketellingen i 2010 hadde byen 12 248 innbyggere. Port Lavaca er administrativt sete i Calhoun County.
Filolaos
Filolaos (ca. 470 f.Kr. – ca. 385 f.Kr.), gresk Φιλόλαος, var en gresk førsokratisk filosof, sterkt influert av den pytagoreiske skolen.
Diogenes Laertius regnet Filolaos, Pythagoras og Arkhytas som de tre mest innflytelsesrike pytagoreerne.
Liv og virke
Svært lite er kjent om Filolaos' liv. Han kom fra Magna Graecia-området, mest sannsynlig fra byen Kroton, alternativt fra Tarantos eller Metapontion. For å skille ham fra statsmannen Filolaos fra Korint omtales han i blant som Filolaos fra Kroton.
Seint på 400-tallet flyktet Filolaos til Hellas etter at det var brutt ut forfølgelser av pytagoreerne i Sør-Italia, og oppholdt seg en tid i Theben.
Pythagoras døde rundt tjue år før Filolaos ble født og det er ikke kjent hvem som var Filolaos' lærere. De mest innflytelsesrike filosofene fra generasjonen før ham er Anaxagoras og Empedokles, og det kan gjenfinnes trekk av Anaxagoras' tanker i Filolaos' filosofi. Filolaos kan også ha vært i kontakt med pytagoreeren Hippasos (ca. 530–450?), da Filolaos i likhet med Hippasos beskjeftiget seg mye med hvordan de harmoniske intervallene kan uttrykkes matematisk.
Filolaos skal bare ha skrevet ei bok, kjent under tittelen Om naturen. Dette er den tradisjonelle tittelen på førsokratiske avhandlinger og det er tvilsomt om tittelen stammer fra ham selv. Boka er delvis bevart i form av drøyt tjue fragmenter, hvorav bare elleve regnes som autentiske. Filolaos' bok kan være den første boka fra en pytagoreers hånd som tar for seg den pytagoreiske naturfilosofien, og var sannsynligvis Aristoteles' hovedkilde til hans beskrivelse av pytagoreisk filosofi. Platon ble beskyldt for å ha plagiert deler av Filolaos' bok i Timaios-dialogen, men det er en tvilsom påstand, selv om det finnes enkelte likheter.
Om naturen
Åpningssetningen i Om naturen er:
Filolaos' filosofi kretser rundt motsetningen mellom «grenseløse» (ápeira) og «begrensende» (peraínonta) ting. Denne motsetningen holdt han som en primær forutsetning - et gitt faktum. Dessverre blir ikke de to grunnleggende begrepene definert eller eksemplifisert i de bevarte fragmentene, så det er noe uklart hva han mener med «begrensere» og «ikke-begrensere». Til forskjell fra Platon snakker ikke Filolaos om abstrakte prinsipper som uendelighet og endelighet, men om konkrete objekter som kan sanses. Evigheten og naturen i seg regner han som ikke-sansbar. Bare begrensende ting kan sanses.
Filolaos skriver i Om naturen at «det første som ble satt sammen, det som eksisterer i sfærens [universets] sentrum, kalles ildstedet» Siden Filolaos eksplisitt skriver at sentralilden er «satt sammen» må den i likhet med alt annet i verden ha blitt satt sammen av en «begrensende» og en «grenseløs» ting. Ildstedet er her den begrensende tingen, mens ilden som sådan er det grenseløse som begrenses av sin plassering i universets sentrum.
Filolaos' kosmologiske modell
Filolaos var talsmann for - og i det minste delvis opphavsmann til - en kosmologisk modell som arrangerer himmellegemene i ti konsentriske sirkler rundt et postulert ildsted i sentrum av universet. Fikstjernene befinner seg på den ytterste sirkelen, videre innover følger de fem planetene, deretter sola, månen og jorda. Pytagoreisk nummerteori krever tallet ti, så innerst la han ifølge Aristoteles til en postulert «motjord» som han plasserte på en rett linje mellom jorda og ildstedet. Jorda vender alltid baksida mot ildstedet og siden menneskene befinner seg på framsida kan de ikke observere ilden direkte, bare indirekte via sola. Fordi sola er bygd opp av et glassaktig materiale fungerer den lik en linse som reflekterer og forsterker sentralildens lys og varme.
Modellen til Filolaos forklarer elegant enkelte grunnleggende kosmologiske fenomener, f.eks. sola, månen og planetenes tilsynelatende vandring gjennom zodiaken. Mer sofistikerte planetbevegelser, som planeters retrograde bevegelse, klarer modellen derimot ikke å forklare. Retrograd planetbevegelse, dvs at en planet til tider tilsynelatende stopper og beveger seg bakover før den vender tilbake til den ordinære vandringen gjennom zodiaken, ble først forklart av Evdoksos fra Knidos nesten hundre år etter Filolaos.
Fra et astronomihistorisk perspektiv er Filolaos' kosmologiske modell interessant ved at det er en av de første modellene som betraktet jorda som et ordinært himmellegeme og ikke det sentrale punktet hele kosmos roterer rundt.
Elingaardskilen
Elingaardskilen er et sund i Onsøy i Fredrikstad kommune i Østfold. Innerst i sundet ligger det en havn med båtplasser. Når man skal ferdes med båt, er det 5 knops begrensning gjennom dette sundet. Ytterst i Elingaardskilen finner man også sjøveien til Hankø, som ligger rett ved munningen til Elingaardskilen.
Filosofiåret 1666
Filosofiåret 1666 er en oversikt over hendelser, utgivelser og personer med tilknytning til filosofi i 1666.
Inge Paulsen
Inge Cecil Paulsen (født 23. august 1924, død 4. september 2013 ) var en norsk fotballspiller fra Stavanger, som var utenlandsproff i Frankrike på 1950-tallet. Han spilte i hjemområdet først for Lyn Storhaug og FK Vidar, før han spilte 46 kamper (52 mål) for Viking FK fra 1945 til 1950. I denne tiden fikk han også en full A-kamp for Norges herrelandslag i fotball, da de tapte 3-5 hjemme mot Sverige den 19. september 1948. Sensommeren 1950 fikk han i likhet med Viking-spilleren Per Figved, proffkontrakt med FC Sochaux der han fikk seks kamper i angrepsrekka (ett mål), så han gikk til Rouen samme året og fikk 13 kamper (to mål). Et profftilbud fra spanske Bilbao forelå også, men han returnerte til Norge. På grunn av NFFs strenge amatørbestemmelser, ble Paulsen utestengt fra klubbspill etter hjemkomsten, men han var trener i blant annet Bryne FK fra våren 1954.
I april 1958 gjorde Paulsen comeback i norsk fotball, da han for Stavanger Idrettsforening møtte Nærbø. Året etter var han tilbake i landslagssammenheng, da B-landslaget slo Danmark 2-1 i oktober. Hans far og to onkler spilte for Viking, i tillegg til storebroren Ragnar (1921-1998). Broren Odd var også fotballspiller. Inge Paulsen var onkel til landslagsspilleren Hans Edgar Paulsen, og Brede Paulsen Hangeland er hans grandnevø.
Maria Enrica Spacca
Maria Enrica Spacca (født 20. mars 1986) er en italiensk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 400 meter stafett uten å vinne noen medalje.
Lex fori
Lex fori er et juridisk prinsipp innen internasjonal privatrett. Lex fori er latin, og en mulig norsk oversettelse kan være forumets lover.
Luxembourg rundt 2022
Luxembourg rundt 2022 var et sykkelritt i Luxembourg med oppstart 13. september 2022 og målgang 17. september 2022. Rittet var for mannlige, profesjonelle syklister, og er en del av UCI ProSeries 2022.
Lex fori
Når et rettsspørsmål har tilknytning til flere jurisdiksjoner (typisk to land), innebærer bruk av lex fori at man legger lovene på det stedet hvor domstolen har sitt sete til grunn for avgjørelsen av spørsmålet.
President Carlos P. Garcia (Bohol)
President Carlos P. Garcia (Bayan ng President Carlos P. Garcia) er en kommune på Filippinene. Kommunen ligger på den 375 km² store øya Lapinin i landsdelen Visayas, og tilhører provinsen Bohol.
Sagbayan (Bohol)
Sagbayan (Bayan ng Sagbayan) er en kommune på Filippinene. Kommunen ligger i landsdelen Visayas, og tilhører provinsen Bohol.
President Carlos P. Garcia (Bohol)
Den filippinske president fra 1957 til 1961, Carlos P. Garcia, som kommunen er oppkalt etter, ble født i Talibon, ikke langt unna.
Luxembourg rundt 2022
Mattias Skjelmose vant rittet.
President Carlos P. Garcia (Bohol)
Barangayer
Kommunen er inndelt i 23 barangayer per 30. september 2019.
Sagbayan (Bohol)
Barangayer
Kommunen er inndelt i 24 barangayer.
VM i alpint 2017 – Lagkonkurranse
Lagkonkurransen i VM i alpint 2017 ble avholdt 14. februar 2017 i St. Moritz.
Charlotte Marie av Slesvig-Holsten-Sønderborg-Augustenborg
Charlotte Marie (født 5. september 1697, død 30. april 1760) var en dansk-tysk prinsesse, som var gift hertuginne av Slesvig-Holsten-Sønderborg-Glücksborg.
Hun var datter av hertug Frederik Vilhelm av Slesvig-Holsten-Sønderborg-Augustenborg og Sophie Amalie Ahlefeldt, datter av storkansler Frederik Ahlefeldt. Den 17. oktober 1726 giftet hun seg med sin fetter Philip Ernst av Slesvig-Holsten-Sønderborg-Glücksborg. Etter tre års ekteskap døde han den 12. november 1729. Charlotte Marie overlevde sin mann med 30 år. Hun døde den 30. april 1760 og ble begravet i Glücksborgernes kapell på Sønderborg slott.
Boksamler
Ved salg av biblioteket på Augustenborg, kom blant andre Charlotte Marie og broren Christian Augusts bokbind i sirkulasjon. Mange av bøkene herfra var forsynt med et superexlibris som viser en opprettstående løve som holder et kronet navneskjold. De sammenslyngede bokstavene i navneskjoldet er enten C M eller C A.
Dansk Forfatterforenings Jubilæumslegat
Dansk Forfatterforenings Jubilæumslegat er et æreslegat som ble innstiftet i forbindelse med Dansk Forfatterforenings 100-årsjubileum i mai 1994.
The Northern Belle
The Northern Belle er et norsk country/pop-band startet i 2012 og frontet av vokalist og låtskriver Stine Andreassen. De ga ut debutalbumet The Northern Belle i 2015, albumet Blinding Blue Neon i 2018 og We Wither, We Bloom i 2020. For Blinding Blue Neon ble de nominert til Spellemannprisen 2018 i klassen country. Bandet har i dag kontrakt med plateselskapet Die With Your Boots On Records.
Kongledyr
Kongledyr er små dyrefigurer lagd av kongler med fyrstikker stukket inn i konglen som ben. Av og til kan man feste en mindre kongle på den store konglen, slik at det på en måte blir et hode på kongledyret. Å lage kongledyr er en populær ting å gjøre i for eksempel barnehager.
Barn har lekt med kongledyr siden sagatiden, mener forskere. Forskere har snakket med mange mennesker som har fortalt om kongledyr i gamle dager og funnet gamle barneleker. Før fyrstikkene ble oppfunnet brukte barna pinner til å lage kongledyr. I gamle dager ble blåklokker brukt som bjelle på konglekuer.
WikiLeaks Party
WikiLeaks Party var et politisk parti i Australia. Partiet ble stiftet for å støtte Julian Assange som stilte til valg i Senatet i 2013. Partiet ble formelt stiftet den 2. juni 2013, og ble oppløst 23. juli 2015. Julian Assange er en australsk journalist, dataprogrammer, intetnettaktivist og hacker.
Historie
Julian Assanges planer om å stille til valg for det australske senatet ble kunngjort via WikiLeaks' Twitter-konto i mars 2012. Intensjonen om å skape et politisk parti ved navn WikiLeaks Party ble annonsert av Assange ved slutten av 2012, og Assange sa at partiet ville bli et middel for hans kandidatur for et sete i det australske senatet i 2013-valget.
I januar 2013 sa Julian Assange: «''The party will combine a small, centralised leadership with maximum grass roots involvement and support. By relying on decentralised Wikipedia-style, user-generated content structures, it will do without apparatchiks. The party will be incorruptible and ideologically united.''»
Nåværende status
Den 23. mars 2013 sendte WikiLeaks Party en søknad om registrering til den australske valgkommisjon. Partiet har over 1300 betalende medlemmer. Søknaden ble godkjent, og partiet ble registrert som et politisk parti 2. juni 2013. Partiet kunngjorde at de ville ha kandidater til det australske senatet i delstatene New South Wales, Victoria og West Australia.
Medlemmer
WikiLeaks Party består av et nasjonalt råd med 11 medlemmer. Det nasjonale rådet har følgende medlemmer:
Politisk plattform
John Shipton har uttalt: «The party stands for what Julian espouses—transparency and accountability in government and of course human rights.» Assange selv har sagt at partiet vil kombinere «a small, centralised leadership with maximum grassroots involvement,» og at paritet vil styrke WikiLeaks' oppgaver i å fremme åpenhet i myndigheter og politikk, og at de vil kjempe mot innblanding i individuelt personvern.
Phoenicoparrus
Phoenicoparrus (Andesflamingoer) er ei slekt i flamingofamilien (Phoenicopteridae) og består av to nålevende arter, som begge er endemiske for Andesregionen i Sør-Amerika.
Artene i denne slekten er mer spesialiserte i næringsopptaket enn sine nærmeste slektninger i Phoenicopterus og Phoeniconaias. De har et overnebb med dyp kjøl, lik Phoeniconaias, og eter hovedsakelig blågrønnbakterier og kiselalger. Phoenicoparrus har dessuten kun tre framtær (baktåen mangler), i motsetning til Phoenicopterus og Phoeniconaias som har fire.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008, 2017, 2020). Eventuelle beskrivelser i parentes er ikke offentlige, men kun midlertidige i påvente av et offentlig navn.
Reinhard Mey
Reinhard Friedrich Michael Mey (født 21. desember 1942 i Berlin) er en tysk musiker som har vært en sentral skikkelse blant landets visesangere siden sin debut i 1967 med albumet Ich wollte wie Orpheus singen (Jeg ville synge som Orfeus). Frem til 2016 hadde Mey utgitt 27 studioalbum i tillegg til tretten med konsertopptak, en rekke singler og to DVD-er. Ti av hans album har solgt til gullplate i Tyskland, mens ett – Mein Apfelbäumchen (Mitt lille epletre) – har nådd platinastatus. Sine største tyske suksesser oppnådde Mey med albumet Mein achtel Lorbeerblatt (Mitt åttendedels laurbærblad) fra 1972, som sammen med Bunter Hund (Oppsiktsvekkende herre, bokstavelig oversatt «Farverik hund») toppet tyske albumlister.
Meys popularitet begrenser seg ikke til det tysksproglige markedet; han har utgitt ni album på fransk og to på nederlandsk, hvorav Als de dag van toen (Som for lenge siden) solgte til dobbel platina.
Stilistisk er han påvirket av den franske chanson-tradisjonen, og tematisk dekker han et vidt tilfang, fra det private, som i «Über den Wolken» («Over skyene»), det politiske – eksempelvis «Alles O.K. in Guantanamo Bay» («Alt er okay i Guantamano Bay») – til det humoristiske. I sistnevnte genre er kriminalparodien «Der Mörder ist immer der Gärtner» («Det er alltid gartneren som er morderen») fra albumet Ich bin aus jenem Holze (Jeg er spikket av slik ved) mest kjent. Reinhard Mey har vært politisk aktiv blant annet på vegne av fredssaken, dyrs rettigheter og mishandlede og vanskeligstilte barn.
Biografi
Reinhard Mey ble født i distriktet Wilmersdorf i Berlin som anbet barn av advokaten Gerhard Mey og læreren Hertha Mey, født Koch. Faren vakte hans interesse for fremmede kulturer og sprog. Sønnen gikk på det franske gymnasium i Berlin, hvor han oppnådde fransk baccalauréat og tysk Abitur i 1963.
Mey gjennomførte en læretid som industriassistent hos Schering AG Berlin. En utdannelse i business administration, som han begynte på det tekniske universitet i Berlin hadde til formål å «tilfredsstille» hans foreldre, men han droppet ut efter seks semestre for å bli singer-songwriter.
Han var gift med Christine fra Frankrike fra 1967 til 1976. 1977 ble han gift med Hella og bor i Berlin-Frohnau. Fra dette forhold stammer sønnene Frederik (f. 1976) og Maximilian (1982–2014) og datteren Victoria-Luise Mey (f. 1985).
Brødrene Vaaten
Brødrene Vaaten; Arne og Knut Vaaten, er to norske keramikere. Arne Vaaten gikk i lære hos Jens von der Lippe i tiden 1944-48. Verkstedet de startet i 1950 lå på Lierutsikten i Drammen. I 1956 overtok de Terra keramikkverksted (fra 1946) på Spikkestad i Røyken. I 1956 tok de over «Terra Keramikk», som opprinnelig ble startet i Røyken i 1946.
Tupolev TU-114
Tupolev Tu-114 (NATO-kallenavn: Cleat) var et 4-motors propellfly med kontraroterende propeller som fløy på Sovjetunionens lengre innenlands og utenlands flyruter, som for eksempel til Kuba fra Murmansk. Det fløy for første gang i 1957 og ble aldri eksportert til andre land. Det ble utleid til Japan i en periode. To flyselskap som benyttet det var Aeroflot og JAL. JAL leide flyet og piloter fra Aeroflot. Flyet ble bygget i 31 eksemplarer og var innblandet i en dødsulykke i 1966 med 21 omkomne. Tu-114 ble pensjonert på 1970-tallet og erstattet med den jetdrevne Iljusjin Il-62.
Jean Fouquet
Jean Fouquet (født ca. 1420, død 1480 eller 1481 ) var en fransk maler, født i Tours.
Som ung kom han i kontakt med det franske hoffet i Paris og malte blant annet et portrett av Karl VII. Rundt 1437 besøkte Fouquet Italia, hvor han malte et portrett av pave Eugenius IV. Idag finnes det imidlertid bare kopier av dette.
Etter hjemkomsten til Frankrike ble han hoffmaler hos Ludvig XI.
Verk
Fouquet arbeidet i en stil som var påvirket av italiensk renessanse og flamsk realisme.
Margrete av Anjou
Margrete giftet seg med Karl av Valois, en av sønnene til Filip III av Frankrike, 16. august 1290.
Barn:
Maral Feizbakhsh
Maral Feizbakhsh (født 22. september 1990) er en iranskfødt tysk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 400 meter stafett uten å vinne noen medalje.
Ine Marie Wilmann
Ine Marie Wilmann (født 18. februar 1985) er en norsk skuespiller.
Wilmann gikk ut av Teaterhøgskolen (KHiO) våren 2011, etter et fireårig studium. Hun debuterte som skuespiller ved Teatret Vårt i Molde i rollen som Elis i stykket Blindpassasjer høsten 2011. Etter dette var hun med på Riksteatrets turné med Anna Karenina våren 2012, i rollen som Kitty. Etter dette var hun med i Riksteatrets forestilling Fruen fra havet i rollen som Hilde. Vinteren 2013 var Wilmann å se i rollen som Aricia i stykket Fedra, basert på verket av Jean Racine. Høsten 2013 spilte Ine Marie Wilmann rollen som Anne Frank i oppsetningen Anne Franks dagbok på Den Nationale scene i Bergen.
Ine Marie Wilmann fikk sin TV-debut i NRK-serien Ansur. Hun har også spilt rollen som Hege i Størst av alt, en norsk drama-serie på seks episoder som gikk på NRK1 vinteren 2007. I 2011 spilte Wilmann rollen som Liv Tone i spillefilmen Jeg reiser alene, i trilogien om Jarle Klepp, basert på bøkene til Tore Renberg.
For sin rolle i spillefilmen De nærmeste vant hun Amandaprisen 2015 i klassen beste kvinnelige skuespiller og Kanonprisen 2015 i klassen beste kvinnelige hovedrolle. Hun vant Gullruten 2016 i klassen beste kvinnelige skuespiller for Det tredje øyet og ble nominert til Amandaprisen 2019 og Kanonprisen 2018 i klassen beste kvinnelige skuespiller for Sonja. I 2023 vant hun Amandaprisen 2023 i klassen beste kvinnelige birolle for sin rolle i filmen Krigsseileren.
Konstantinske dynasti
Konstantinske dynasti er det uformelle betegnelsen på den herskende familien i Romerriket fra Konstantius Klorus (død 305) til Julianus II døde i 363. Det har navn etter den meste kjente, Konstantin den store (sønn av Konstantius Klorus) som ble enehersker av imperiet i 324. Dette dynastiet ble tidvis også kalt for den andre eller det ny-flaviske dynasti ettersom hver konstantinske keiser hadde navnet Flavius, tilsvarende til herskerne av de første flaviske dynasti på 100-tallet.
Tidsalderen til det konstantinske dynasti er preget av gjennomgripende endringer innenfor Romerriket. Den viktigste endringen var at Konstantin den store introduserte skiftet mot kristendommen som samlede religion for riket, selv om den senere Julianus II forsøkte å tilbakestille denne politikken. Konstantin plasserte ikke korset på sine krigsbannere for å vinne de kristnes lojalitet, kristne utgjorde kun en tiendedel av befolkningen, eller for at han brått fant Jesus. Han fortsatte å ære Sol Invictus («den ubeseirede sol»), men for at han så kristendommen som en modell for samfunnet. Kristendommen kunne eksistere ved siden av andre identiteter: en kristen kunne være greker eller romer, fri eller slave, og ved å ta til seg kristendommen, forente Konstantin det urolige romerske samfunnet til et samlet, kristent rike.
Straks kristendommen kunne nyte religiøs toleranse begynte indre stridigheter innenfor den kristne kirken, noe Konstantin forsøkte å bilegge ved selv å innkalle til kirkemøter, det viktigste var konsilet i Nikea i 325 hvor det fremste stridsemnet var arianismen og definisjonen av Jesus' guddommelighet. Å avgjøre religiøse stridsspørsmål ved kirkemøter var ikke noe nytt for kristendommen, men aldri før hadde en keiser, selv en tolerant, sammenkalt kirkemøte i egen autoritet. Hvorfor en keiser som ikke hadde problem med forene sin tro på Apollon med Jesus, skulle bry seg med den nøyaktige definisjonen av Jesus' guddommelighet hadde ikke sin årsak i teologi, men i det praktiske: forhindre at den kristne kirken ble splintret i to eller flere deler, på samme vis som han hadde kjempet for å kvitte seg med andre keisere inntil han sto igjen som enehersker. Også senere herskere, Konstantins sønner, måtte forholde seg til kirkepolitikken.
Leena Günther
Leena Günther (født 16. april 1991) er en tysk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 100 meter stafett uten å vinne noen medalje.
Konstantinske dynasti
En annen viktig reform var at Konstantin flyttet hovedstaden i Romerriket fra Roma og til en ny by, Bysants, som senere ble oppkalt etter ham, Konstantinopel. Til tross for protester fra romerne, fraktet han store monumenter fra andre byer til den nye hovedstaden. Han beordret «menn av rang» til å flytte til den nye byen med deres husholdning, besittelser og titler. Han gjenskapte Roma slik han mente den burde være, under skyggen av det kristne korset. Ved 330 hadde Konstantin lyktes å etablere et imperium, en keiserlig familie og en kirke.
Stamtre
I kursiv augusti (keisere) og augustæ (keiserinner)
Thoralv Christiansen
Thoralv Christiansen (født 21. september 1905, død 13. januar 1981 i Stavanger) var en norsk fotballdommer. Han var medlem i Stavanger Idrettsforening, og ble utnevnt til forbundsdommer i 1932. Han dømte cupfinalen i 1935, og dømte i tillegg to A-landskamper, i 1947 og 1949.
Christiansen var elitedommer i Hovedserien nasjonalt frem til 50-tallet.
I det private var han disponent i Banan-Matthiesen, avdeling Stavanger (etablert 1960), og satt i Norske Bananmodneriers Landsforbund i 1966.
Madonnastatuen
Bakgrunn
I 1989 ble et stort skogområde i Trilledalen og Trillemarka gitt vederlagsfritt til Sigdal kommune av Anne Margrethe Bugge (1904–1995), mot at kommunen oppfylte ønsket hennes om å reise en statue av Madonna inne i området. Anne Margrethe Bugge døde i 1995, men først 20. juni 2009 ble statuen «Madonna med barnet» satt på plass i området. Den ble fraktet dit med helikopter.
Stedet som ble valgt ligger 100 meter utenfor vernegrensa til det nå NaN store Trillemarka-Rollagsfjell naturreservat. Herfra er det en meget fin utsikt vestover mot Gaustadtoppen og nordover mot Norefjell. I sør kan man se Skodøl og Nedalsfjellet, og mot øst Sølandsfjellet.
Madonnastatuen ble raskt et populært turmål. Sherpaer fra Nepal ble hyret inn i 2016, for å anlegge en steinlagt sti opp til statuen. Stien lå ferdig i 2019, og kalles Madonnastien. Den er godt merket og starter ved parkeringsplassen på Utvollane, fra hvor det tar cirka én time å gå opp til statuen. Distansen er 3 km og stigningen utgjør 326 m.
Buskhyll
Buskhyll (Sambucus racemosa) er en busk i moskusurtfamilien som vokser i Europa og Nord-Amerika. Denne arten ble tidligere kalt rødhyll på norsk, men Artsdatabanken har bestemt at det navnet bare skal brukes om den vanligste underarten i Norge og har laget et nytt navn for arten.
Underarter og varieteter
Kew Science anerkjenner i Plants of the World Online følgende underarter og varieteter:
Liste over kulturminner i Åfjord
Liste over kulturminner i Åfjord er en oversikt over fredede og/eller bevaringsverdige bygninger og elementer i Åfjord. Data er hentet fra Riksantikvarens liste over kulturminner.
Levajok
Levajok (nordsamisk: Leavvajohka) er ei grend i Tana kommune i Troms og Finnmark. Stedet ligger ved bredden av elva Tana, like sør for munningen av Leavvajohka, og rundt 100 kilometer sørvest for kommunesenteret Tana bru. I bygda ligger Levajok fjellkirke, og tre kilometer mot sør ligger Levajok Fjellstue. Europavei 6 går gjennom Levajok.
Liste over kulturminner i Åfjord
ID-nummer består av et lenket tall som går direkte til det aktuelle kulturminnet i Kulturminnesøk.
Levajok
Levajok er et av sjekkpunktene under Finnmarksløpet.
Mikkel Warming
Mikkel Warming (født 15. mai 1969) er en dansk politiker. Han har vært sosialborgmester i Københavns Kommune siden 2005 og medlem av Københavns Borgerrepræsentation for Socialistisk Folkeparti fra 1994 til 1996 og for Enhedslisten fra 1998.
Han var tidligere aktiv i Danske Gymnasieelevers Sammenslutning, og arbeidet før han ble borgmester som medlemssekretær for Enhedslistens folketingsgruppe.
På grunn av Enhetslistens rotasjonsprinsipp kunne han i 2013 ikke fortsette i borgmestervervet. Han brukte denne anledningen til å trekke seg ut av kommunalpolitikken, etter en 19 år lang politisk karriere på Københavns Rådhus. Han stilte ikke opp ved kommunevalget i november 2013.
Caprella incisa
Arten ble oppdaget i forbindelse med Siboga-ekspedisjonen i det nordlige Stillehavet. Den kan bli 3 – 11 mm lang.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
San Miguel (Bohol)
Barangayer
Kommunen er inndelt i 15 barangayer.
Grand Power K100
Grand Power K100 (K100) er en halvautomatisk pistol ifra GRAND POWER s.r.o., Slovakia.
Pistolen var produsentens første pistol, og utviklingen ble påbegynt i 1994. Pistolen ble designet av Jaroslav Kuracina, som startet og drev selskapet GRAND POWER.
Caprella gigantochir
Caprella gigantochir er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene i det nordøstlige Gulehavet ved Korea og Japan.
Arten ble oppdaget i forbindelse med Siboga-ekspedisjonen i det nordlige Stillehavet. Den kan bli 20–25 mm lang.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Kingsville (Texas)
Kingsville er administrativt sete i Kleberg County i Texas. Landet for byen ble donert av Henrietta King som var enke etter Richard King. Stedsnavnet hedrer Richard King, men Henrietta King er den King som grunnla stedet. Ved folketellingen i 2010 hadde byen 26 213 innbyggere.
Eva Lubbers
Eva Lubbers (født 6. februar 1992) er en nederlandsk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 100 meter stafett uten å vinne noen medalje.
Fransk mesterskap i terrengløp 1896
Fransk mesterskap i terrengløp 1896 ble arrangert 23. februar 1896, i Ville-d'Avray. Dette var det åttende franske mesterskapet i terrengløp som ble arrangert.
Init
init er i Unix og Unix-lignende operativsystemer den første prosessen som startes under oppstart av datamaskinen. Det er en daemon som kjører inntil systemet slås av. Den er den direkte eller indirekte foreldreprosessen til andre prosesser og adopterer automatisk alle foreldreløse prosesser. Init startes av operativsystemkjernen ved å bruke et hardkodet filnavn; en kjernepanikk inntreffer hvis kjernen er ute av stand til å starte den. Init tildeles vanligvis prosessidentifikator 1.
I UNIX System III og UNIX System V var funksjonaliteten til init forskjellig fra forsknings-Unix og dens BSD derivater. Bruken i de fleste Linux-distribusjoner har tradisjonelt benyttet den tradisjonelle init. En nylig variant på Linux-systemer er systemd, som stort sett er kompatibelt med System V. Slackware bruker BSD-stil oppstart, mens andre som Gentoo har deres egne versjoner.
Flere erstatninger av init-implementasjonen har blitt laget, og prøver å oppheve begrensninger i standardversjonene. De inkluderer launchd, Service Management Facility, systemd og Upstart. I de senere år har systemd blitt tatt i bruk av alle større Linux-distribusjoner.
Friidrett under Sommer-OL 1908 – 110 meter hekk menn
110 meter hekk for menn var en av to hekkøvelser i friidrett under Sommer-OL 1908 i London. Tjuefem deltakere fra ti nasjoner deltok i det korteste hekkløpet som ble avviklet 23- 24. juli 1908. Det var ti hekker som var 1,07 meter høye og det var ti yards (9,144 meter) mellom hekkene, avstanden fra startstreken til første hekken var 15 yards (13,716 meter).
Init
Eksempel: Init-script i Fedora
Red Hat erstattet SysVinit med systemd i Fedora versjon 15 og i Red Hat Enterprise Linux versjon 7. Her er et eksempel på SysVinit-script for eldre versjoner.
Friidrett under Sommer-OL 1908 – 110 meter hekk menn
Rekorder
Gjeldende rekorder før lekene i 1908:
(*) uoffisielt 120 yards (= 109,73 meter)
Forrest Smithson tangerte den olympiske rekorden i semifinalen (15,4 sekunder). I finalen satte han ny uoffisiell verdensrekord og olymisk rekord med tiden 15,0 sekunder.
Forsøksheat
Heat 1 Healey vant med snaue fire meter etter å a ledet fra start til mål.
Heat 2
Garrels kom i mål ca 6-7 meter foran Halligan.
Heat 3
Heat 4
Kiely var allene i heat nummer fire og vant på walk over.
Heat 5
Heat 6
Lemming falt og fullførte ikke løpet.
Knyvett uten konkurrent, videre på walk over
Heat 8
Halbart uten konkurrent, videre på walk over
Heat 9
Ahearne uten konkurrent, videre på walk over.
Heat 10
Smithson var i mål ni-ti meter foran Kovács.
Heat 11
Blijstad falt og fullførte ikke.
Heat 12
Kinahan i mål ni-ti meter foran Guttormsen.
Heat 13
Howe og Leader passerte hekkene samtidigt men Howe var sterkest i spurten.
Heat 14
Shaw uten konkurrent, videre på walk over.
Semifinaler
24. juli 1908. Fire semifinaler der vinnere gikk videre til finalen.
Semifinale 1
Shaw vant den første semifinalen, han var cirka fem meter foran Hussey i mål.
Semifinale 2
Smithson tangerte den gjeldende olympiske rekorden da han vant den andre semifinalen.
Semifinale 3
Healey ledet løpet tett fulgt av Rand, men Healey misset litt på niende hekken og Rand vant løpet knepent.
Semifinale 4
Halbert vant enkelt han passerte mållinjen nesten femten meter foran Garrels.
Finale
Smithson øket avstanden ved hver hekkpassering og var i mål cirka fem meter foran Garrels, med ny verdensrekord.
Mudassar Kapur
Mudassar Hussain Kapur (født 14. desember 1976 i Oslo) er en norsk politiker (H). I 2013 ble han innvalgt på Stortinget som representant fra Oslo, og satt i Stortingets kommunal- og forvaltningskomité i perioden 2013-2017. Han ble gjenvalgt i stortingsvalget i 2017, og i den nye perioden ble han medlem av finanskomiteen. Etter at Henrik Asheim ble ny forsknings- og høyere utdanningsminister i januar 2020, ble det besluttet på Høyres gruppemøte at Kapur skulle overta som leder av finanskomiteen.
Bakgrunn
Faren kom til Norge fra Gujrat i Pakistan som arbeidsinnvandrer i 1971, og tok etter hvert med seg familien.
Utdannelse og yrkesliv
Kapur studerte markedsføring, merkevarebygging og ledelse ved BI 1995–2000, og i 2012 fikk han graden MBA i strategisk ledelse fra NHH. Kapur arbeidet med salg og markedsføring i Shell 2000–2006, sist som markedssjef i Norden 2004–2006, deretter som kampanjesjef i Høyres Hovedorganisasjon 2006–2012 og leder for innsamling og marked i SOS-barnebyer Norge 2012–2013.
Lokalpolitikk
Kapur var medlem av Oslo bystyre 2011–2013, og satt i finanskomiteen. Han har også vært tillitsvalgt i Søndre Nordstrand Høyre.
Caprella iniquilibra
Caprella iniquilibra er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene i det nordvestlige Stillehavet ved Korea og Japan.
Arten ble oppdaget i forbindelse med Siboga-ekspedisjonen i det nordlige Stillehavet. Den kan bli 9–11 mm lang.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Anne Cibis
Anne Cibis (født Möllinger, 27. september 1985) er en tysk friidrettsutøver som konkurrerer i sprintløp. Hun representerte landet sitt i Sommer-OL 2012 i London, der hun kun deltok i 4 x 100 meter stafett uten å vinne noen medalje. Hun tok gull i EM i friidrett 2012 og bronse i VM i friidrett 2009.
Chiron (slekt)
Levevis
Larvene har blitt funnet sammen med de voksne i sandete jord ved bredden av noen dammer
Utbredelse
Gruppen forekommer i Afrika og Sørøst-Asia.
Liste over kulturminner i Osen
Liste over kulturminner i Osen er en oversikt over fredede og/eller bevaringsverdige bygninger og elementer i Osen. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Jamile Samuel
Jamile Samuel (født 24. april 1992 i Amsterdam) er en nederlandsk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 100 meter stafett uten å vinne noen medalje.
NM i troppsgymnastikk 1997 (nasjonale klasser)
NM i troppsgymnastikk 1997 i nasjonale klasser ble arrangert 3. - 4. mai 1997, i Stavanger. Arrangør var Stavanger Turnforening.
I konkurranseformen nasjonale klasser konkurrerer lagene i gymmix (frittstående), tumbling og trampett som separate konkurranser, i motsetning til Euroteam (TeamGym), der det konkurreres sammenlagt. Det var ikke kjønnsinndelte klasser i dette NM, dette ble innført i nasjonale klasser først i 2011.
Caprella innocens
Caprella innocens er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene i det nordlige Stillehavet.
Arten ble oppdaget i forbindelse med Siboga-ekspedisjonen i det nordlige Stillehavet.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Vojtěch Král
Vojtěch Král (født 4. juli 1988 i Šumperk i Tsjekkia) er en tsjekkisk orienteringsløper som konkurrerer for den Svenske orienteringsklubben IFK Moras Orienteringsklubb og det tsjekkiske landslaget.
Karriere
Král har gjennom flere sesonger vært en del av den internasjonale orienteringseliten. Han har oppnådd sine beste resultater i sprint og stafett. I 2007 ble han juniorverdensmester i sprint i australske Dubbo. Fra VM har han to strake sjetteplasser i sprint som sine beste individuelle resultater. Disse tok han under VM i Sverige i 2016 og VM i Estland i 2017. I europamesterskapet i orientering har han tatt to stafettmedaljer for Tsjekkia, sølv i 2014 og bronse i 2016.
Han tok sin andre verdenscupseier 4. oktober 2018 da han vant knock-out-sprinten på hjemmebane i Praha.
Liu E
Liu E (tradisjonell kinesisk: 劉鶚, forenklet kinesisk: 刘鹗, pinyin: Liú È, født 18. oktober 1857 i fylket Luhe i provinsen Jiangsu i Kina, død 23. august 1909 i Ürümqi i Xinjiang), stilnavn: Tieyun (T'ieh-yün, 鐵雲), var en kinesisk mandarin, forretningsmann og forfatter.
Embedsmann
Som embedsmann arbeidet han med flomkontroll, sultbekjempelse og jernbaner. Han ble desillusjonert med det offisielle Kinas reformvilje og ble talsmann for privat økonomisk utvikling etter vestlige forbilder. På bokseropprørets tid spekulerte han med regjeringseid ris og fordelte den blant de fattige.
Han ble relegert av denne grunn, men hans investeringer hadde satt ham i stand til å vie resten av sitt liv til arkeologiske studier og til å forfatte romaner.
Forfatter
Språket i Es romaner hentet illusjoner og bilder fra klassisk kinesisk litteratur, og Liu E bemyttet symbolisme i sine verker. Av blant annet den grunn fant hans verker særlig bred leserskare blant folk som hadde en klassisk utdannelsesbakgrunn og som i det henseende var å forstå som sofistikerte.